Á fundi Menningar , íþrótta og frístundanefndar þann 9. desember síðastliðinn , var ákveðið hvaða íþróttamenn hljóti viðurkenningar og verða í kjöri íþróttamanns ársins 2019 í Hveragerðisbæ . Sjö íþróttamenn eru í kjöri : Bjarki Rúnar Jónínuson fyrir góðan árangur í knattspyrnu Björn Ásgeir Ásgeirsson fyrir góðan árangur í körfuknattleik Erlingur Arthúrsson fyrir góðan árangur í golfi Hafsteinn Valdimarsson fyrir góðan árangur í blaki Margrét Guanbing Hu fyrir góðan árangur í badminton Rakel Hlynsdóttir fyrir góðan árangur í lyftingum Úlfar Jón Andrésson fyrir góðan árangur í íshokkí Einnig verða Íslandsmeistarar og landsliðsmenn á árinu 2019 heiðraðir sérstaklega . Athöfnin verður í Listasafni Árnesinga 27. desember 2019 og eru allir hjartanlega velkomnir .